OMSTRIDT: Bitcoin ble oppfunnet av en person eller flere personer under pseudonymet Satoshi Nakamoto, og har vært svært omstridt. Her fra en butikk i Hongkong. Vis mer byoutline PHILIPPE LOPEZ

Kommentar

Kommentar: Heia Bitcoin

Pionerene bak Bitcoin fortjener lykkeønskninger, ikke kontonekt.

Simen Fure Jørgensen Journalist

Publisert: Publisert: 7. mars 2014 12:48

I et Norge som trenger innovasjon og nyskapning utenfor oljesektoren, er de som våger å satse på det som er nytt og usikkert vår tids pionerer. De fortjener lykkeønskninger, ikke kontonekt.

I sin kommentar om «Digitale tulipaner» skriver konserndirektør Bent Richard Eidem i Danske Bank om kryptovalutaen Bitcoin. Bitcoin er digital tulipanløk, hevder han, og henviser til tulipankrakket i Nederland på 1600-tallet. Den Danske Bank vil ikke opprette alminnelige bankkontoer for personer eller virksomheter som handler med eller utvikler software til Bitcoin.

Kanskje er Bitcoin en boble. Kanskje kan Bitcoin løse viktige samfunnsutfordringer. Ordentlig svar får vi ikke før vi forsøker å utnytte teknologien bak Bitcoin.

I mellomtiden må vi leve med å ikke vite. I 1854 kom det første jernbanestrekket til Norge. Vi vet at jernbanen ble en suksess, men på midten av 1800-tallet var dette et kontroversielt prosjekt. Norsk næringsliv ville ikke kjøpe aksjer i jernbanen. De kunne ikke vite hvordan dette fremtidsprosjektet ville gå, og holdt seg til det trygge.

Når vi ser fremover, er det umulig å se hvilken vei det det vil gå.

Om gjestespaltisten Simen Fure Jørgensen var med på å starte Iterate AS i 2007. Som daglig leder og rådgiver i konsulentselskapet ser han innsiden av nyskapende bedrifter fra startups til etablerte organisasjoner. Simen er utdannet sivilingeniør i datateknikk fra NTNU. Vis mer vg-expand-down

Det trengs ikke fantasi for å se bruksområder for Bitcoin. Eidem påpeker at jeg som nordmann kan kjøpe en bok fra Amazon i USA på et øyeblikk. Samtidig tar det dagesvis å sende dollar til en grafisk designer i Bangladesh. Med internettvaluta tar det sekunder.

Man kan også spørre seg om hvem som tjener på at en valuta som Bitcoin slår an, og hvem som taper på det. Valuta er knyttet til makt og posisjon, og en nykommer som kryptovaluta utfordrer i alle retninger.

Vi har all grunn til å være skeptiske.

Bitcoin kan fortsatt vise seg å være en verdiløs løk. Det trygge valget er åpenbart å holde seg unna.

Derfor trenger Norge pionerene. De som trosser alle advarsler og setter ut i utrygge farvann. De som tørr å investere i en jernbane i en fattig jordbruksnasjon. De som setter sin formue og sitt gode navn på spill for å satse på teknologier få forstår.

Vi andre må stå på sidelinjen og heie. Lykkes pionerene får vi kanskje et nytt ben å stå på.

Artikler om Bitcoin:

Bitcoin-«bank» rundstjåletOmstridt Bitcoins-børs søker konkursbeskyttelseBitcoin-børs forsvant